cyanic-selkie/wikianc huggingface dataset:
অ্যাট ল্যান্ড
সংক্ষিপ্তসার
চলচ্চিত্রে ডেরেন সমুদ্র সৈকতের তীরে স্রোতে ভেসে একটি ভাসমান কাঠের টুকরোর উপরে উঠে আসে এবং সেখান থেকে দৃশ্যটি ঝাড়বাতি প্রজ্জ্বলিত একটি ঘরের দৃশ্যের অবতাড়না করে। যেখানে খাবারের টেবিলে বসা পুরুষ-মহিলাদের ধূমপানের কারণে ঘরটি ধোঁয়াময় থাকে। ডেরেন টেবিলে সংকোচমুক্ত হামাগুড়ি দিতে থাকে, যদিও ঘরের বাকি লোকদের কাছে তাকে অদৃশ্য মনে হয়। টেবিল জুড়ে হামাগুড়ি দিতে বাধা দেওয়ার কারণে ডেরেনের দেহ ঝাঁকুনির মধ্যে দিয়ে হামাগুড়ি দিয়ে আবার নতুন নতুন ফ্রেমে অবিচ্ছিন্নভাবে চলতে থাকে। এরপর পাথরে জল প্রবাহিত হবার দৃশ্যের পর; একটি খামারে একজন লোককে বিছানায় রেখে, একের পর এক দরজা দিয়ে অবশেষে বাইরে চূড়া থেকে পতনের দৃশ্য দেখা যায়। তিনি প্রশস্ত ফ্রেমে সঙ্কুচিত হয়ে ক্যামেরা থেকে আরও দূরে হেঁটে বালির টিলার উপর পৌছান, তারপরে তীর থেকে শিলা সংগ্রহ করেন। দু'জন মহিলাকে বালিতে দাবা খেলতে দেখলেও তার অভিব্যক্তি বিভ্রান্ত বলে মনে হয়। তিনি পূর্বের ধারাবাহিকতায় ফিরে আসেন, এবং জাম্প-কাটগুলির কারণে, মনে হয় যেন তিনি দ্বৈত বা "ডপ্পেলগার", যেখানে তার আগের স্ব-স্ব দৃশ্যের মধ্য দিয়ে তার অন্য স্ব-স্ব চরিত্র দেখছেন। তার কিছু গতিবিধি নিয়ন্ত্রণ করা হয়, যা একটি নাটকীয়তা, দক্ষ নর্তকীর মতো, আবার কারও কারও কাছে প্রায় পশুত্বের সংবেদনশীলতা মনে হয়, কারণ তিনি আপাতদৃষ্টিতে বিদেশী পরিবেশের মধ্য দিয়ে হামাগুরি দিতে থাকেন।
নির্মাণ
চলচ্চিত্রটি ১৬ মিলিমিটার সাদাকালো প্রযুক্তিতে নির্মিত পরীক্ষামূলক নির্বাক চলচ্চিত্র।
আনুসাঙ্গিক
চলচ্চিত্রের শুরু এবং শেষের দিকে প্রদর্শিত দাবা খেলাটি অ্যান্ডারসেন - কিসরিটজকি প্রচারিত ইমমরটাল গেম-এর দৃশ্য।
জনপ্রিয় সংস্কৃতিতে প্রভাব
হেরব রিটস পরিচালিত ম্যাডোনার ১৯৮৯ সালের "চেরিশ" একক গানের ভিডিওর উল্লেকযোগ্য ভাবে অ্যাট ল্যান্ড দ্বারা অনুপ্রাণিত।
সৈকতে ডেরেনের দৃশ্য এবং দাবা খেলার দৃশ্যগুলি গারবেজ ব্যান্ডের ২০১২ সালের একক হান "ব্লাড ফর পপিজ" ব্যান্ডের সঙ্গীত ভিডিওতে উল্লেখ করা হয়েছে।
২০১৫ সালে, ইংরেজ রক সঙ্গীতশিল্পী এবং পিংক ফ্লয়েডের প্রাক্তন সদস্য ডেভিড গিলমোর তার "ফেসেস অব স্টোন" গানের চিত্রায়ণে চলচ্চিত্রটির দৃশ্য (ফুটেজ) ব্যবহার করেছিলেন যেটির পরিচালনা করেছিলেন হিপনোসিসের অব্রে পাওয়েল।
বাস্কসের ইতিহাস
বাস্কস (Euskaldunak) প্রধানত বাস্ক কান্ট্রিতে বসবাসকারী স্থানীয় আদিবাসী নৃতাত্ত্বিক জনগোষ্ঠী। স্পেনীয় ও ফরাসীদের ইতিহাসের সাথে তাদের ইতিহাস অঙ্গাঙ্গীভাবে জড়িত। এছাড়াও, অনেক বিলুপ্ত ও বর্তমান দেশগুলোর সাথে এ আদিবাসীর নিবীড় সম্পর্ক। প্রধানত ইউরোপ ও আমেরিকায় এ আদিবাসীদের অবস্থান, যার সাথে তাদের বংশানুক্রমিক শিকড়ের ধারা বহমান।
১ম শতাব্দীতে স্ত্রাবো লিখেছিলেন যে, বাস্কের নাফারোয়ার উত্তরাংশে (বর্তমানে নাভারে) ও আরাগন অধ্যুষিত এলাকায় ভাস্কোন্সদের বসতি ছিল। ভাস্কোন্স ও আধুনিক বাস্কের মধ্যে নৃতাত্ত্বিক স্পষ্ট বুৎপত্তিগত সম্পর্ক থাকা স্বত্ত্বেও এর স্বপক্ষে কোন প্রামাণ্য দলিলাদি নেই। তবে, উভয় ভাষাভাষির লোককেই রোমান সময়কাল থেকে সমাধিস্তম্ভে তাদের কয়েকজনকে ব্যক্তিগত নাম দ্বারা পরিচিতি ঘটানো হয়েছে।
ভারদুলি, কারিস্তি ও অত্রিগোনেস - এ তিনটি ভিন্ন জাতির জনগোষ্ঠীকে বর্তমান বাস্ক স্বায়ত্বশাসিত সমাজের অধ্যুষিত এলাকায় বসবাস করতে দেখা যায়। অবশ্য ঐতিহাসিক সূত্রে ঐ উপজাতিদের মধ্যে ভাস্কোন্স এবং / বা আকুইতানি'র সাথে সম্পৃক্ত কি-না তা জানা যায়নি।
ফ্রান্সের গাস্কোনি এলাকায় বাস্ক সম্পর্কিত ভাষা প্রচলনের সেরা সংযুক্তি ঘটেছে। বর্তমান বাস্ক অঞ্চলের উত্তরদিকে প্রাচীন অধিবাসী আকুইতানিদের সাথে এ ভাষার সম্পর্ক বিদ্যমান। তারা বাস্কের সাথে সংশ্লিষ্ট ভাষা ব্যবহার করতো। (অধুনা বিলুপ্ত আকুইতানীয় ভাষাকে রোমান্স ভাষা গাস্কোনের সাথে একত্রিত করা উচিত হবে না। মধ্যযুগে আকুইতানে এ ভাষায় কথা বলা হতো।)
মধ্যযুগে ভাস্কোন্স ও এ থেকে উদ্ভূত বাস্কভাষাসহ অন্যান্য ভাষা সমগ্র বাস্ক-ভাষী জনগোষ্ঠী কথা বলতো। বর্তমানে বাস্ক কান্ট্রি, সীমান্ত এলাকা এবং পূর্ব ও উত্তরাংশে (সমগ্র পাইরেনিয়া অঞ্চল ও গাস্কোনি) এ ভাষায় কথা বলা হয়।
ইতিহাস
রোমানদের অধিগ্রহণের পূর্বে বাসকসদের প্রাচীন ইতিহাস সম্পর্কে খুব কমই জানা যায়। তাদেরকে নির্দিষ্ট সাংস্কৃতিক বৈশিষ্ট্যের অধিকারীত্বের প্রমাণ ও চিহ্নিতকরণ বেশ দূরূহ বিষয়। বর্তমানের বাস্ক এলাকায় বসবাসকারীরা অরিগন্যাশিয়ান আমলের প্রত্নতাত্ত্বিক নিদর্শনগুলোরই মূলধারা তুলে ধরছেন।
অনেক বাস্ক প্রত্নতাত্ত্বিক এলাকাগুলোয় রোমানদের অধিকারের পূর্ব পর্যন্ত অরিগন্যাশিয়ান সময়কাল থেকে লৌহ যুগ পর্যন্ত গুহায় বসবাসের স্যান্তিমামিনে প্রামাণ্য দলিল হিসেবে রেখেছিল। তবে, এ সম্ভাবনাটি একই জনগোষ্ঠীর ত্রিশ সহস্রাব্দ বছর একই জায়গায় বসবাস করার বিষয়টি নেই বললেই চলে।
কিছু পণ্ডিত ব্যক্তি বাস্ক শব্দ এইজটুকে ছুরি, এইজকোরাকে কুঠার এবং এইতজকে পাথর হিসেবে অনুবাদ করার চেষ্টা চালান। এরফলে তারা প্রস্তর যুগে বাস্ক ভাষার স্বপক্ষে প্রমাণ তুলে ধরেন। তবে, পাথরের ব্যবহার চালকোলিথিক যুগে পাথরের ব্যবহার পরিত্যক্ত হয় এবং লাতিন, স্পেনীয় ও কাতালান থেকে শব্দগুলোকে নেয়া হয়েছে বলে বিবেচনা করা হয়ে থাকে।
বাসকসদের মধ্যে উচ্চ মনোযোগের উপযোগী উপাদান আরএইচ- রয়েছে যা বৈশ্বিকভাবে উচ্চস্তরের। ১৯৯০-এর দশকে লুইজি লুকা কাভাল্লি-সোরজা প্রধান ইউরোপীয় অটোসোমাল উপাদান পিসি ফাইভ সম্পর্কে তথ্যাদি প্রকাশ করেন। এতে তিনি নিওলিথিক ও ধাতব যুগে পূর্বাঞ্চলীয় জাতিগোষ্ঠীর অভিবাসনের কথা তুলে ধরেছেন। এক্স ক্রোমোজম সমৃদ্ধ মাইক্রোস্যাটেলাইটেস বাস্কদের দিকেই ইঙ্গিত করছে যারা প্রাক-ঐতিহাসিক পশ্চিম ইউরোপীয়দের কাছ থেকে সরাসরি বংশোদ্ভূত। পশ্চিম ইউরোপীয় জিন ধারক হিসেবে সর্বোচ্চ মাত্রার অধিকারী হওয়া স্বত্ত্বেও প্রতিবেশী জনগোষ্ঠীর মাঝেও তা বিদ্যমান। এরফলে, একই জনগোষ্ঠীর সরাসরি বংশোদ্ভূত তারা।
ফাতিমা বাবু
ফাতিমা বাবু হলেন একজন দক্ষিণ ভারতীয় অভিনেত্রী। অভিনয়ে আসার আগে তিনি সংবাদপাঠিকা ছিলেন। তার জন্ম চেন্নাইয়ের পুদুচেরি র সম্ভ্রান্ত মুসলিম পরিবারে। ফাতিমা ২৫ বছরেরও বেশি সময় ধরে সংবাদ পাঠিকার কাজ করেছেন। ডিডি পোধিগাই, দূরদর্শন সংবাদের তামিল সংস্করণ, এবং পরে জয়া টিভিতে তিনি কাজ করেছেন। বিয়ের পর তিনি তার স্বামীর জন্য হিন্দু ধর্ম গ্রহণ করেন। তারপরই তিনি তামিল এবং মালয়ালম ভাষায় কাজ করে চলচ্চিত্র ও টেলিভিশন সিরিয়ালে কাজ শুরু করেন।
কর্মজীবন
১৯৮০-এর দশকের শেষের দিকে দূরদর্শনের তামিল সংস্করণ ডিডি পোধিগাই-এর সংবাদ পাঠিকা হিসেবে কর্মজীবন শুরু করেন। ১৯৮৯ সালের দিকে তিনি কিছুদিনের জন্য গায়েব হয়ে যান। তার অন্তর্ধান নিয়ে মিডিয়াপাড়ায় অনেক জল্পনা সৃষ্টি বয়েছিলো। বেশ কয়েকদিন পরে, ফাতিমা স্পষ্ট করে জানান যে তিনি নিখোঁজ থাকাকালীন সময়ে চিথিরাপাভাই টেলিভিশন সিরিয়ালের চিত্রগ্রহণে ব্যস্ত ছিলেন। দূরদর্শনের সংবাদ পাঠকদের সিরিয়ালে কাজ করতে না পারার নিয়ম লঙ্ঘন করতে চাননি।
ফাতিমা পরিচালক কে. বালাচন্দরের নারীবাদী চলচ্চিত্র কল্কি (১৯৯৬) তে অভিনয়ের মাধ্যমে চলচ্চিত্রে আত্মপ্রকাশ করেন। সে চলচ্চিত্রে তাঁর সহ-অভিনেতা ছিলেন শ্রুতি, রহমান, প্রকাশ রাজ, গীতা, এবং রেণুকা। চলচ্চিত্রটি সমালোচক জরিপে ইতিবাচক রিভিউ পেয়েছিলো। একজন সমালোচক উল্লেখ করেছেন, "ফাতিমার অভিষেকটি ছিলো দেখার মত। তাঁর আত্মবিশ্বাস দেখে মোটেও নতুন অভিনেত্রী বলে মনে হয় নি।" এরপরেই ফাতিমা চলচ্চিত্রে সাপোর্টিং রোলে অভিনয় শুরু করেন। প্রায়শই প্রধান চরিত্রের মায়ের চরিত্রে অভিনয় করতে থাকেন।
বেশ কিছুদিন পরে ফাতিমা তার নিজস্ব নাটক প্রযোজনা গোষ্ঠী ফ্যাবস থিয়েটার প্রতিষ্ঠা করেন। প্রথমদিকে তারা চেন্নাইতে তাদের শো’গুলো করতে থাকেন। এ কাজে তাকে সাহায্য করেন কে. বালাচান্দার। তিনি স্ক্রিপ্ট লেখার থেকে শুরু করে সেটা কীভাবে উন্নতি করা যায় সে বিষয়েও ফাতিমাকে সাহায্য করে যান। ফ্যাবস থিয়েটার সেথু ভান্দিরিকেন এবং থারামা তালিয়ার মতো সিরিয়াল পরিচালনা করেন। তিনি খুব কমসময়ের জন্য রাজনীতির মাঠেও এসছিলেন। তিনি জয়ললিতার পক্ষে প্রচারণা চালান এবং অবশেষে দলের মুখপাত্র হিসেবে ভূমিকা গ্রহণ করেন। জয়ললিতার মৃত্যুর পর, ফাতিমা ও. পনিরসেলভমের দলে যোগ দেন। কিন্তু শেষ পর্যন্ত সেখানেও থিতু হননি; নিজেকে দূরে সরিয়ে নেন। ২০১৯ সালে তিনি স্টার বিজয়ের রিয়েলিটি টেলিভিশন শো বিগ বস তামিল ৩'' এ উপস্থিত হন, এবং বহিষ্কৃত হওয়া প্রথম প্রতিযোগী ছিলেন।
চতুর্থ থাই–লাও মৈত্রী সেতু
চতুর্থ থাই–লাও মৌত্রী ব্রিজ ( สะพานมิตรภาพ ไทย-ลาว แห่งที่ 4 ,  ; ຂົວມິດຕະພາບ ລາວ-ໄທ   , ) মেকং নদীর উপর একটি মহাসড়ক সেতু যা থাইল্যান্ডের চিয়াং রাই প্রদেশের চিয়াং খং জেলা এবং লাওসের হুয়ায় সাই কে সংযুক্ত করেছে। ১১ ডিসেম্বর ২০১৩ সালে সেতুটি জনসাধারণের জন্য উন্মুক্ত করা হয়। সেতুটি এশিয়ান হাইওয়ে ৩-এর শেষ অংশ।
আকার এবং অবস্থান
সেতুটি ৬৩০ মিটার দীর্ঘ (৪৮০ মিটারের একটি প্রধান স্প্যান সহ) এবং ১৪.৭ মিটার চওড়া। এটি উত্তর থাইল্যান্ডের উত্তর-পূর্ব চিয়াং রাই প্রদেশের চিয়াং খং জেলা র লাওস সীমান্তে বান ডান মাহাওয়ান গ্রাম থেকে শুরু হয়েছে, যা চিয়াং খং জেলার মূলকেন্দ্র হতে প্রায় ১০ কিলোমিটার এবং উত্তর-পশ্চিম লাওসের বোকেও প্রদেশের রাজধানী হুয়ায় সাই থেকে প্রায় ১২ কিলোমিটার দূরে অবস্থিত।
সেতুর উত্তরে, একটি ছয় কিলোমিটার সংযোগ সড়ক সেতুটিকে লাওসের মহাসড়ক আর৩এ-এর সাথে সংযুক্ত করেছে। দক্ষিণে, একটি তিন কিলোমিটার সংযোগ সড়ক সেতুটিকে থাইল্যান্ডের চিয়াং খং-থোয়েন মহাসড়ক এবং রুট ১১২৯-এর সাথে সংযুক্ত করেছে।
ইতিহাস
সেতুটি থাইল্যান্ড, লাওস এবং চীন সরকার কর্তৃক যৌথ অর্থায়নে নির্মাণ করা হয়েছিল। চীনা এবং থাইল্যান্ডের সিআর৫-কেটি গ্রুপ অব চায়না এবং ক্রুং থন ইঞ্জিনিয়ারিং নির্মাণকাজ করেছে। থাইল্যান্ড এবং চীনের মধ্যে নির্মাণ খরচ ভাগ করা হয়েছে। প্রকল্পটি বৃহত্তর মেকং উপ-অঞ্চলে র বাণিজ্য ও উন্নয়নকে উৎসাহিত করবে বলে আশা করা হয়েছিল। থাই সরকার এই প্রকল্পের জন্য প্রায় ১৯০০ মিলিয়ন বাত বাজেট করেছিল।
২০১২ সালের ১২ ডিসেম্বর লাওসের হুয়ায় সাই অংশে সেতুর দুই পাশের যুক্তকরণ উপলক্ষে একটি অনুষ্ঠান অনুষ্ঠিত হয়। এক বছর পর, ২০১৩ সালের ১২ ডিসেম্বর, রাজকুমারী মহা চক্রী সিরিন্ধর্নের সভাপতিত্বে একটি অনুষ্ঠানে আনুষ্ঠানিকভাবে সেতুটি খুলে দেওয়া হয়।
রাজা
থাম্ব|পুরন্দর চুক্তি শেষ হবার এক দিন আগে যখন অ্যাম্বারের রাজা জয়সিং ১ শিবাজি গ্রহণ করে তখনকার দৃশ্য  (১২ জুন ১৬৬৫) থাম্ব| ১৮৭০ সালে [[বেনারস রাজ্য|বেনারসের মহারাজা এবং তার পোশাক ]] রাজা (সংস্কৃত राजन्) শব্দটি রাজকীয় উদ্দেশ্যে ব্যবহৃত হিন্দু শাসকদের একটি উপাধি। উপাধিটি ভারতীয় উপমহাদেশ এবং দক্ষিণ-পূর্ব এশিয়ার রাজা বা রাজপরিবারের সমতুল্য।
ভারতীয় উপমহাদেশ এবং দক্ষিণ-পূর্ব এশিয়ায় উপাধিটির একটি দীর্ঘ ইতিহাস আছে।
রাজা-শাসিত ভারতীয় রাজ্যগুলি
যদিও বেশিরভাগ হিন্দু রাজ্যগুলিতে একজন মহারাজা (বা তারতম্য; কিছু কিছু পূর্বের রাজা বা সমমানের স্টাইলে উন্নীত হয়েছিল) দ্বারা শাসিত হয়েছিল, এমনকি ১৩ টি বন্দুক থেকেও বেশিরভাগের রাজা ছিল :
রাজধর্ম
থাম্ব|300x300পিক্সেল| ১৭৪০ সালের ছবি। যেখানে রাজা ধ্রুব দেব একটি ঘোড়ার মূল্য নির্ণয় করেছেন; নাইনসুখ দ্বারা। রাজধর্ম সেই ধর্ম যা রাজা বা রাজার ক্ষেত্রে প্রযোজ্য। ধর্ম হল যা এমন বিশ্বাস যা সত্যের ভিত্তিতে মহাবিশ্বের ক্রমকে সমর্থন করে বা পরিচালনা করে । এটি বিশ্বের অভ্যন্তরে শৃঙ্খলা ও ভারসাম্য অর্জনের জন্য কেন্দ্রীয় গুরুত্বের বিষয় এবং মানুষের কাছ থেকে কিছু প্রয়োজনীয় আচরণের দাবিদার।
রাজা হিসাবে কোনো শাসক সাধারণত দুটি কাজ সম্পাদন করতো। ধর্মনিরপেক্ষ ও ধর্মীয়। ধর্মীয় কাজগুলোর মধ্যে দেবতাদের বিসর্জন, বিপদ দূরীকরণ এবং ধর্ম রক্ষার জন্য নির্দিষ্ট কিছু বিষয় জড়িত ছিল। ধর্মনিরপেক্ষ কাজগুলোর মধ্যে দুর্ভিক্ষের সময়কালে সহায়তা করা, ন্যায়বিচার সম্পাদন করা এবং মানুষ ও তাদের সম্পত্তি রক্ষা করা জড়িত।
কোচবিহার দক্ষিণ বিধানসভা কেন্দ্র
কোচবিহার দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ৪ নং কোচবিহার দক্ষিণ বিধানসভা কেন্দ্রটি কোচবিহার পৌরসভা এবং চান্দামারি, চিল্কিরহাট, ফালিমারি, ঘুঘুমারি, হাড়িভাঙ্গা, ময়ামারি, পাটচ্চারা, পুটিমারি, ফুলেশ্বরী এবং সুক্তাবাড়ি গ্রাম পঞ্চায়েতগুলি কোচবিহার-১ সিডি ব্লক এর অন্তর্গত।
কোচবিহার দক্ষিণ বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১
২০১১ সালের নির্বাচনে, এআইএফবি'র অক্ষয় ঠাকুর তার নিকটতম প্রতিদ্বন্দ্বী তৃণমূল কংগ্রেসের আব্দুল জালিল আহমেদকে পরাজিত করে।
১৯৭৭ - ২০০৬:কোচবিহার উত্তর কেন্দ্র
অধিকাংশ বছরে প্রতিযোগিতাগুলি বহুমুখী প্রতিযোগীযুক্ত ছিল কিন্তু এখানে শুধুমাত্র বিজয়ী ও রানার্সকে উল্লেখ করা হচ্ছে। ২০০৬ এবং ২০০১  সালের রাজ্যের বিধানসভা নির্বাচনে, ফরওয়ার্ড ব্লকের দীপক চন্দ্র সরকার, তৃণমূল কংগ্রেসের মিহির গোস্বামীকে পরাজিত করে। কংগ্রেসের প্রতিনিধিত্ব করেন মিহির গোস্বামী ১৯৯৬ সালে ফরওয়ার্ড ব্লকের অপরাজিতা গোপ্পীকে পরাজিত করেন।  ফরওয়ার্ড ব্লকের বিমল কান্তি বাসু ১৯৯১ সালে কংগ্রেসের মিহির গোস্বামীকে পরাজিত করেন। ফরওয়ার্ড ব্লকের অপরাজিতা গোপ্পী ১৯৮৭ সালে কংগ্রেসের মিহির গোস্বামীকে পরাজিত করেন।  ১৯৮২ সালে কংগ্রেসের সুনিল কর  এবং ১৯৭৭ সালে কংগ্রেসের বিমল চন্দ্র ধর।
১৯৭৭ - ২০০৬:কোচবিহার পশ্চিম কেন্দ্র
২০০৬ এবং ২০০১ রাজ্যের বিধানসভা নির্বাচনে, ফরওয়ার্ড ব্লকের অক্ষয় ঠাকুর যথাক্রমে আব্দুল জলিল আহমেদ ও সৌমেন্দ্র চন্দ্র দাস (উভয়ই তৃণমূল কংগ্রেসের) পরাজিত হন। ১৯৯৬ সালে ফরওয়ার্ড ব্লকের সৌমীন্দ্র চন্দ্র দাস কংগ্রেসের আব্দুল জলিল আহমেদকে পরাজিত করেন  এবং কংগ্রেসের রামকৃষ্ণ পাল ১৯৯১ সালে। ১৯৮৭ সালে ফরওয়ার্ড ব্লকের বিমল কান্তি বসু কংগ্রেসের শ্যামল চৌধুরীকে পরাজিত করেন  এবং ১৯৮২ সালে এবং কংগ্রেসের মাকসুদর রহমানকে ১৯৭৭ সালে পরাজিত করে।
১৯৬২ - ১৯৭২: কোচবিহার উত্তর, দক্ষিণ ও পশ্চিম নির্বাচন কেন্দ্র
কংগ্রেসের সুনিল কর ১৯৭২ ও ১৯৭১ সালে কোচবিহার উত্তর কেন্দ্র থেকে জিতেছিলেন। ফরওয়ার্ড ব্লকের বিমল কান্তি বসু ১৯৬৯ সালে জিতেছিলেন। কংগ্রেসের এম.আর.তার ১৯৬৭ সালে জিতেছিলেন। ফরওয়ার্ড ব্লকের সুনিল দাশগুপ্ত ১৯৬২ সালে জিতেছিলেন। কংগ্রেসের সন্তোষ কুমার রায় ১৯৭২, ১৯৭১, ১৯৬৯ ও ১৯৬৭ সালের কোচবিহার দক্ষিণ আসন জয় লাভ করেন। ফরওয়ার্ড ব্লকের সুনীল বসুনিয়া ১৯৬২ সালে আসন লাভ করেন। কংগ্রেসের রজনী দাস ১৯৭২ এবং ১৯৭১ সালে কোচবিহার পশ্চিম আসন জয় লাভ করেন। কংগ্রেসের প্রসেনজিৎ বর্মন ১৯৬৯ এবং ১৯৬৭ সালে জিতেছিলেন। ১৯৬৭ সালের আগে আসনটি ছিল না।
১৯৫১ ও ১৯৫৭: কোচবিহার কেন্দ্র
কোচবিহার ১৯৫৭ সালে একটি যৌথ আসন ছিল। এটি মজিরুদ্দিন আহমেদ এবং সতীশ চন্দ্র রায় সিংহ (কংগ্রেস উভয়) দ্বারা জিতেছে। ১৯৫১ সালে স্বাধীন ভারতের প্রথম নির্বাচন, মজিরুদ্দিন আহমেদ এবং জিতেন্দ্রনাথ সিংহ সরকার (কংগ্রেস উভয়ই) কোচবিহার যৌথ আসন লাভ করে।
ত্রিয়ানোঁ চুক্তি
ত্রিয়ানোঁ চুক্তি হচ্ছে ১৯২০ সালে আনুষ্ঠানিকভাবে প্রথম বিশ্বযুদ্ধ সমাপ্তির উদ্দেশ্যে মিত্রবাহিনী এবং অস্ট্রিয়া-হাঙ্গেরি রাজ্যের মধ্যে সম্পাদিত শান্তি চুক্তি।
দীপক কাপুর
দীপক কাপুর ভারতীয় সেনাবাহিনীর একজন জেনারেল ছিলেন যিনি দেশটির ২২তম সেনাপ্রধান (চীফ অব আর্মি স্টাফ) হিসেবে ২০০৭ সালের ৩০ সেপ্টেম্বর নিয়োগ পেয়েছিলেন। গোলন্দাজ বাহিনীর এই জেনারেল ১৯৭১ সালে অধস্তন কর্মকর্তা হিসেবে পূর্ব পাকিস্তানে (বর্তমানে বাংলাদেশে) পাকিস্তান সেনাবাহিনীর সঙ্গে লড়াই করেছেন। ২০১০ সালের ৩১ মার্চ তিনি প্রায় ৪৩ বছরের সামরিক জীবনের ইতি টানেন।
কর্মজীবন
১৯৬৭ সালের ১১ জুন দীপক ভারত সেনাবাহিনীর রেজিমেন্ট অব আর্টিলারীতে কমিশনপ্রাপ্ত হন ২য় লেফটেন্যান্ট পদবীতে। তিনি এর আগে সৈনিক স্কুল, ন্যাশনাল ডিফেন্স একাডেমী এবং ইন্ডিয়ান মিলিটারি একাডেমীতে অধ্যয়ন করেন।
দীপক ডিফেন্স সার্ভিসেস স্টাফ কলেজ (ভারত), আর্মি ওয়ার কলেজ (ভারত) এবং ন্যাশনাল ডিফেন্স কলেজ (দিল্লী) থেকে গ্র্যাজুয়েশন করেন। জম্মু-কাশ্মীর এলাকায় তাকে ১৬১ ব্রিগেডের কমান্ডার করা হয়েছিলো। ১৯৯৮ সালে তিনি এই ব্রিগেডের নেতৃত্বদানের পুরস্কারস্বরুপ সেনা ম্যাডেল প্রাপ্ত হন। ২০০১-২০০২ সালে তিনি মেজর-জেনারেল পদবীতে ২২তম মাউন্টেন ডিভিশনের জেনারেল অফিসার কমান্ডিং হিসেবে দায়িত্ব পালন করেন। এরপর তাকে আসামিস্থত ৪র্থ কোরের প্রধান স্টাফ কর্মকর্তা হিসেবে পোস্টিং দেওয়া হয়। লেফটেন্যান্ট জেনারেল পদবীতে উঠার পর তিনি পশ্চিমবঙ্গ প্রদেশের শিলিগুড়িতে সদর-দপ্তর ৩৩ কোরে কমান্ডারের পদে বসেন। কোর কমান্ডার হিসেবে তার কর্মস্বরূপ তিনি ২০০৬ সালের জানুয়ারী মাসে 'অতি বিশিষ্ট সেবা পদক' লাভ করেন। এরপর তিনি আর্মি ট্রেনিং কমান্ড এর প্রধান নিযুক্ত হন, তারপরে তাকে উত্তরাঞ্চলীয় সেনাবাহিনীর (নর্দার্ন কমান্ড, ইন্ডিয়ান আর্মি) প্রধান অধিনায়ক (জেনারেল অফিসার কমান্ডিং ইন চীফ) করা হয়।
২০০৭ সালের ৩০ সেপ্টেম্বর তিনি চীফ অব আর্মি স্টাফের দায়িত্ব বুঝে নেন জেনারেল জোগিন্দার যশবন্ত সিং এর কাছ থেকে, তিনি 'রেজিমেন্ট অব আর্টিলারী' এর সিনিয়র কর্নেল কমান্ড্যান্ট নিযুক্ত হন যেটি ছিলো একটি সেরেমোনিয়াল পদ। ২০০৯ সালের ৩১ আগস্ট তিনি ভারতের সামরিক বাহিনীর সবচেয়ে সিনিয়র স্টাফ পোস্ট 'চেয়ারম্যান অব চীফস অব স্টাফ কমিটি' নিযুক্ত হন এবং ৩১ মার্চ ২০১০ তারিখ তার অবসরের দিন পর্যন্ত এ পদে বহাল থাকেন।
রামানুজনের জাদু বর্গ
যাদুবর্গ সম্পর্কিত রামানুজনের সূত্র:
গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়, যেখানে, A,B,C সমান্তর ধারাভূক্ত পদ এবং P,Q,R অপর একটি সমান্তর ধারাভূক্ত পদ। যেমন: এখানে (A,B,C)=(1,3,2) এবং (P,Q,R)=(0,6,3)
রামানুজনের যাদুবর্গ
রামানুজনের যাদুবর্গ হল, যেখানে, P,Q,R একই অনুপাত বজায় রাখবে। এখানে দেখা যাচ্ছে, প্রত্যেক (P,Q,R) এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে 3(P+Q+R)
মেগাবাইট
মেগাবাইট (megabyte) স্টোরেজ ডিভাইসসমূহের ধারণক্ষমতার একক। ১ মেগাবাইট =১,০২৪ কিলোবাইট, বা ১০,৪৮,৫৭৬ বাইট । পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, এক্সডি-পিকচার কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলোতো আছেই।1 mb= 1024 kb, 1 gb= 1024 mb
স্মার্ট কার্ড
স্মার্ট কার্ড হল কম্পিউটার ও অন্যান্য যন্ত্রাংশে (যেমন মোবাইল ফোন) নিরাপত্তা সংক্রান্ত কাজে ব্যবহৃত কার্ড আকৃতির জিনিস, যার মধ্যে সমন্বিত বর্তনী বা Integrated circuit রয়েছে। স্মার্ট কার্ড হলো একধরনের ইলেকট্রনিক কার্ড, যেখানে একটি মাইক্রোচিপ বা ইন্টিগ্রেটেড সার্কিট সংক্রান্ত থাকে। এই মাইক্রোচিপে তথ্য সংরক্ষিত থাকে এবং প্রক্রিয়া করা যায়, যাতে স্মার্ট কার্ডধারীর প্রমাণীকরণ, আইডেন্টিটি প্রূফ, অনুমোদন, পূর্বনির্ধারিত গুণমান এবং সম্পর্কের লেনদেন করা যায়।
স্মার্ট কার্ডগুলি ফিজিকাল কার্ড বা মোবাইল ডিভাইসের আকারে থাকতে পারে। thumb|একটি স্মার্টকার্ড thumb|স্মার্টকার্ডের গঠন ও আবরণ
ইতিহাস
স্মার্ট কার্ডের ইতিহাস খোলামেলা এবং অনেক সময়ের ব্যাপার। এর উদ্ভব হয়েছে দশকে প্রবল উন্নত করা হয়েছে।
প্রথম স্মার্ট কার্ড ইউরোপে প্রসারিত হয় ফ্রান্সের তার্ক শহরের একটি ব্যাংক এরিয়া ইন 1970 সালে। তখন এটি একটি ক্যাল্কুলেটিং মেশিন আবিষ্কার করার জন্য ব্যবহৃত হয়।
1974 সালে, রমানিয়ার একটি প্রযুক্তিগত প্রতিষ্ঠান প্রথম বারের জন্য স্মার্ট কার্ড তৈরি করে, যা একটি মিনি পেট্রোল স্টেশনে ব্যবহার করা হয়।
এখানে উল্লেখযোগ্য যে, 1990 সালে স্মার্ট কার্ডের প্রয়োগ এবং ব্যবহার বেশ সম্প্রসারিত হয়। ব্যাংকিং, স্বাস্থ্য সেবা, টেলিকমিউনিকেশন, ট্রান্সপোর্ট এবং অন্যান্য সেবা সেক্টরে এই কার্ডের ব্যবহার করা হয়।
এরপর স্মার্ট কার্ডের প্রয়োগ ও সংখ্যায় উন্নতি ঘটেছে। আধুনিক স্মার্ট কার্ড প্রযুক্তি এখন ব্যাংকিং, দরপত্র বা আইডি প্রমাণীকরণ, কার এক্সেস কন্ট্রোল, ডিজিটাল সাইনেচার এবং ইন্টারনেটে লগইন সহ বিভিন্ন ক্ষেত্রে ব্যবহার হয়।
১. ব্যাংকিং কার্ড
ব্যাংকিং কার্ড স্মার্ট কার্ডের একটি প্রকার, যা ব্যাংক থেকে লেনদেন করার জন্য ব্যবহৃত হয়। এই কার্ড সাধারণভাবে এটিএম, ডেবিট বা ক্রেডিট কার্ড হিসেবে ব্যবহার করা হয়।
২. আইডি কার্ড:
আইডি কার্ড হলো একধরনের স্মার্ট কার্ড, যা ব্যক্তিগত অথবা পেশাদার তথ্য সংরক্ষণ করার জন্য ব্যবহৃত হয়। এই কার্ড মূলত অনুমান করা প্রয়োজনীয় তথ্য যেমন নাম, আইডি নম্বর, পিতার নাম, ঠিকানা, জন্ম তারিখ, ছবি ইত্যাদি সংরক্ষণ করে।
আইডি কার্ড মূলত একটি আইডেন্টিটি প্রূফ হিসেবে ব্যবহার করা হয়, যা ব্যক্তির অথবা কর্মচারীর সনাক্তকরণের জন্য ব্যবহৃত হয়। এই কার্ডগুলি সরকারী প্রতিষ্ঠান বা প্রযুক্তিগত প্রতিষ্ঠান সাধারণভাবে ব্যবহার করে, যেমন ভোটার আইডি কার্ড, ন্যাশনাল আইডি কার্ড, পাসপোর্ট, স্কুল ও কলেজ আইডি কার্ড, কর্মচারী আইডি কার্ড ইত্যাদি।
এই কার্ডগুলি সমাজে ব্যক্তি সনাক্ত করার সাথে সাথে অন্যান্য কাজেও ব্যবহৃত হয়, যেমন ব্যাংকিং, ভোটার প্রমাণীকরণ, ভ্রমণ ডকুমেন্ট, স্কুল এবং কলেজে অনুমোদন, প্রতিষ্ঠানের অন্তর্ভুক্তি ইত্যাদি জন্য। এই কার্ড স্বাভাবিকভাবে অন্তর্ভুক্তিওয়ালা, প্লাস্টিক ও ছবিসহ হতে পারে।
৪. কার রেজিস্ট্রেশন কার্ড:
কার রেজিস্ট্রেশন কার্ড স্মার্ট কার্ডের একটি প্রকার, যা গাড়ি বা পরিবহন যাত্রীর তথ্য সংরক্ষণ করার জন্য ব্যবহৃত হয়।
৫. হোটেল কার্ড:
হোটেল কার্ড বা হোটেল রুম কার্ড হলো একটি স্মার্ট কার্ড, যা হোটেলের প্রবেশ করার সময় ব্যবহার করা হয়। এই কার্ডগুলি হোটেল গেস্টদের উপর ব্যবহার করা হয়, যাতে তারা তাদের রুমে প্রবেশ করতে পারেন এবং অন্যান্য সেবা ব্যবহার করতে পারেন।
হোটেল কার্ড ব্যবহার করার কিছু সাধারণ উদাহরণ নিম্নলিখিত:
হোটেল রুমে প্রবেশ: হোটেল কার্ড সাধারণভাবে হোটেল রুমে প্রবেশ করার জন্য ব্যবহার করা হয়। গেস্টদের হোটেল রুমে প্রবেশ করতে হলে তাদের হোটেল কার্ড স্ক্যান করতে হয় এবং সম্মাননীয় কমন্প্রেস্ড ইলেকট্রনিক লক খোলা হয়।
হোটেলে ভোজন ও অন্যান্য সেবা: হোটেল কার্ড গেস্টদের ভোজন অথবা অন্যান্য সেবা ব্যবহার করতে ব্যবহৃত হতে পারে। কিছু হোটেলে এই কার্ড থেকে গেস্টরা হোটেলের রেস্টুরেন্ট, স্পা, বার, লাউন্জ ইত্যাদি সেবা উপভোগ করতে পারেন।
গেস্ট আইডেন্টিফিকেশন: হোটেল কার্ড গেস্টদের আইডেন্টিফিকেশনের জন্য ব্যবহৃত হয়, যাতে হোটেল স্টাফ প্রত্যাবর্তন প্রক্রিয়া সহজ করতে পারে।
হোটেল কার্ড এই সমস্ত সেবা উপভোগ করতে সহায়ক হয় এবং হোটেল গেস্টদের সুবিধা বৃদ্ধি করে।
৬. মাল্টিপার্পস কার্ড:
মাল্টিপার্পস কার্ড হলো একধরনের স্মার্ট কার্ড, যা একটি প্রায় সমস্ত ধরণের সেবা একত্রিত করার জন্য ব্যবহৃত হয়। এই কার্ড বিভিন্ন প্রয়োজনীয় তথ্য এবং একাধিক সেবা সংরক্ষণ করতে সক্ষম হয়, যেমন ব্যাংকিং সেবা, ট্রান্সপোর্ট সেবা, এয়ারলাইন সেবা, হোটেল সেবা, কার এক্সেস কন্ট্রোল, কর্মচারী আইডি স্ক্যানিং ইত্যাদি।
এই কার্ড একাধিক সেবা প্রদানকারী প্রতিষ্ঠানের মধ্যে সমন্বয় করে, যাতে ব্যবহারকারীরা একটি একক কার্ড ব্যবহার করে এই সমস্ত সেবা উপভোগ করতে পারেন। এটি ব্যবহারকারীর সুবিধা বৃদ্ধি করতে সাহায্য করে এবং একটি কার্ডে বিভিন্ন সেবা একত্রিত করে ব্যবহারকারীর প্রয়োজনে সময় এবং উপযুক্ত ব্যবস্থা প্রদান করে।
মাল্টিপার্পস কার্ড বিভিন্ন ধরণের ব্যবহারের জন্য প্রযোজ্য হয়, এবং এই প্রয়োজনে সেবা প্রদানকারী সংস্থা কার্ড তৈরি করে এবং তারা এই সেবা সমন্বয় করে ব্যবহারকারীদের কাছে প্রদান করে।
শোভনদণ্ডী ইউনিয়ন
শোভনদণ্ডী বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
স্মার্ট কার্ড
বৈশিষ্ট্য
১. মাইক্রোচিপ: স্মার্ট কার্ডে একটি মাইক্রোচিপ অনুবদ্ধ থাকে, যেখানে তথ্য সংরক্ষণ করা হয় এবং প্রক্রিয়া করা যায়।
শোভনদণ্ডী ইউনিয়ন
আয়তন
শোভনদণ্ডী ইউনিয়নের আয়তন ১,৭২০ একর (৬.৯৬ বর্গ কিলোমিটার)।
স্মার্ট কার্ড
বৈশিষ্ট্য
২. সুরক্ষা: স্মার্ট কার্ড সুরক্ষিত তথ্য সংরক্ষণ করে এবং ক্রিয়াকলাপ করতে এটি প্রমাণীকরণ প্রয়োজন করে।
শোভনদণ্ডী ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী শোভনদণ্ডী ইউনিয়নের মোট জনসংখ্যা ১৬,১২৬ জন। এর মধ্যে পুরুষ ৭,৭৩০ জন এবং মহিলা ৮,৩৯৬ জন। মোট পরিবার ৩,৩১৬টি।
স্মার্ট কার্ড
বৈশিষ্ট্য
৩. প্রয়োজনীয় তথ্য সংরক্ষণ: স্মার্ট কার্ডে ব্যবহারকারীর প্রয়োজনীয় তথ্য সংরক্ষণ করা হয়, যেমন নাম, আইডি নম্বর, ব্যাংক অ্যাকাউন্ট তথ্য ইত্যাদি।
শোভনদণ্ডী ইউনিয়ন
অবস্থান ও সীমানা
পটিয়া উপজেলার সর্ব-দক্ষিণে শোভনদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে খরনা ইউনিয়ন, কচুয়াই ইউনিয়ন ও ছনহরা ইউনিয়ন; পশ্চিমে ছনহরা ইউনিয়ন ও আনোয়ারা উপজেলার পরৈকোড়া ইউনিয়ন; দক্ষিণে চন্দনাইশ উপজেলার বরকল ইউনিয়ন ও জোয়ারা ইউনিয়ন এবং পূর্বে চন্দনাইশ উপজেলার জোয়ারা ইউনিয়ন ও কাঞ্চনাবাদ ইউনিয়ন ও পটিয়া উপজেলাধীন খরনা ইউনিয়ন অবস্থিত।
স্মার্ট কার্ড
বৈশিষ্ট্য
৪. ট্রানজেকশন সাক্ষ্যতা: স্মার্ট কার্ড ট্রানজেকশন সাক্ষ্যতা প্রদান করতে সক্ষম, যা সুরক্ষিত লেনদেন ও অর্ডার সম্পন্ন করতে ব্যবহৃত হয়।
শোভনদণ্ডী ইউনিয়ন
প্রশাসনিক কাঠামো
শোভনদণ্ডী ইউনিয়ন পটিয়া উপজেলার আওতাধীন ১৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
স্মার্ট কার্ড
বৈশিষ্ট্য
৬. সম্প্রসারিত ব্যবহার: স্মার্ট কার্ড ব্যাংকিং, স্বাস্থ্য সেবা, টেলিকমিউনিকেশন, ট্রান্সপোর্ট এবং অন্যান্য সেবা সেক্টরে ব্যবহৃত হতে পারে।
শোভনদণ্ডী ইউনিয়ন
ইতিহাস
১৯৬৫ সালে এ ইউনিয়নের একজন দানশীল ব্যক্তি ইঞ্জিনিয়ার ফজল আহম্মদ চৌধুরী ইউনিয়ন পরিষদের জন্য জমি দান করেন এবং তিনি নিজেই এ ইউনিয়নের নাম দেন শোভনদণ্ডী, যার অর্থ সুন্দর লাঠি।
স্মার্ট কার্ড
বৈশিষ্ট্য
এই বৈশিষ্ট্যগুলির সমন্বয়ে স্মার্ট কার্ড একটি সুবিধাজনক এবং নিরাপদ প্রযুক্তি হিসেবে প্রস্তুত করে ব্যবহারকারীরা বিশেষভাবে সুবিধা অনুভব করতে পারে।
শোভনদণ্ডী ইউনিয়ন
শিক্ষা ব্যবস্থা
২০১১ সালের আদমশুমারি অনুযায়ী শোভনদণ্ডী ইউনিয়নের সাক্ষরতার হার ৫৫.৫%। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।
যোগাযোগ ব্যবস্থা
শোভনদণ্ডী ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
শোভনদণ্ডী ইউনিয়নে ২৭টি মসজিদ ও ১৯টি মন্দির রয়েছে।
খাল ও নদী
শোভনদণ্ডী ইউনিয়নের উপর দিয়ে প্রবাহিত হচ্ছে চাঁন খাল, খরনা খাল, নয়া খাল, কৈ খাল এবং খাটালী খাল।
হাট-বাজার
শোভনদণ্ডী ইউনিয়নের প্রধান ২টি হাট/বাজার হল শরৎ মহাজন হাট ও চামুদরিয়া বাজার।
মাল্টি মিডিয়া কার্ড
right|thumb|একটি ৩২মে.বা. মাল্টিমিডিয়া কার্ড এম এম সি বা মাল্টি মিডিয়া কার্ড, সাইজ ছোট হওয়ায় মোবাইলে বেশি ব্যবহার হয়। মোবাইলের সিম এর সমান প্রায়। ৪ মেগা বাইট -১২৮ মে বা বা তার ও বেশি ধারণ ক্ষমতা হয়ে থাকে।MMC ব্যবহার করা হয় নোকিয়া N7o ইত্যাদি মোবাইল এ । বতমানে এখন SD কার্ড ব্যবহার করায় MMC নেই । বাংলায় বলতে গেলে মেমোরি কার্ড এর অপর নাম MMC.
সুচক্রদণ্ডী ইউনিয়ন
সুচক্রদণ্ডী বাংলাদেশের চট্টগ্রাম জেলার অন্তর্গত পটিয়া উপজেলার একটি সাবেক ইউনিয়ন।
ইতিহাস
এই ইউনিয়নটি ১৩নং সুচক্রদণ্ডী ইউনিয়ন নামে পরিচিত ছিল। পটিয়া পৌরসভা গঠনের সময় এ ইউনিয়নের মূল সুচক্রদণ্ডী মৌজাটি পৌরসভার অন্তর্ভুক্ত হয়ে যায়। ইউনিয়নটির অন্য প্রধান গ্রাম দক্ষিণ ভূর্ষির নামে নতুনভাবে ইউনিয়নটির নামকরণ হয় ১৩নং দক্ষিণ ভূর্ষি ইউনিয়ন।
মানাত
মানাত হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা।
উৎপত্তি
ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত।
উপাসনা
প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। কিতাব আল আশনাম-এ রয়েছে -
"এই তিন দেবীর মধ্যে মানাত সবচেয়ে প্রাচীন। আরবগণ তাদের সন্তানদের নামকরণ আবদ মানাত এবং যায়িদ মানাত করত। মানাতের মূর্তি কুদায়িদ এর নিকটবর্তী সমুদ্র উপকূলে ছিল যা মক্কা ও মদিনার মধ্যবর্তী স্থান। আরবগণ তাঁকে অর্চনা ও তাঁর কাছে উৎসর্গ করত। আউস, খাজরায, মক্কা-মদিনা ও তাঁর আশেপাশের নাগরিকরা তাঁর পূজা করত, তাঁর কাছে বলি দিত এবং তাঁকে নৈবেদ্য প্রদান করত। আউস, খাজ্রায এবং ইয়াশ্রিবরা তীর্থযাত্রায় নির্দিষ্ট স্থানগুলোতে নিশিপালন করত কিন্তু মস্তক মুণ্ডন করত না। তীর্থযাত্রার পরে তারা বাড়ি ফিরত না বরং যেখানে মানাত পূজা হয়েছিল সেখানে মস্তক মুণ্ডন করত এবং কিছু সময় অতিবাহিত করত। মানাত দর্শন না করা পর্যন্ত তারা তীর্থযাত্রা অসম্পূর্ণ মনে করত।"
- কিতাব আল আশনাম
কারেন্টস
কার্রেন্টস অস্ট্রেলীয় বহু-বাদ্যযন্ত্রী কেভিন পার্কারের সাইকাইডেলিক সংগীত প্রকল্প টেম ইম্পালার তৃতীয় স্টুডিও অ্যালবাম। এটি মডুলার রেকোর্ডিংস এবং ইউনিভার্সাল মিউজিক কর্তক ১৫ই জুলাই ২০১৭ সালে অস্ট্রেলিয়ায় প্রকাশিত হয়েছিল। যুক্তরাষ্ট্রে এটি ইন্টারস্কোপ রেকর্ডস এবং ফিকশন রেকর্ডস প্রকাশ করেছিল, ক্যারোলিন ইন্টারন্যাশনাল এটি অন্যান্য আন্তর্জাতিক অঞ্চলে প্রকাশ করেছিল। রেকর্ডিং ষ্টুডিওতে, পার্কার বরাবরের মতো প্রকল্পটির সমস্ত সংগীত লেখেন, রেকর্ড করেন, সম্পাদনা করেন এবং উৎপাদন করেন। অ্যালবামটি অস্ট্রেলিয়ায় এক নম্বরে, যুক্তরাজ্যে তিন নম্বরে এবং যুক্তরাষ্ট্রে চার নম্বরে আত্মপ্রকাশ করে, টেম ইম্পালার সেরা চার্টিং রিলিজে পরিণত হয়। থাম্ব|কেভিন পার্কার তার সঙ্গীদের সাথে "লা লিভেরা, মাদ্রিদ" সংগীত উৎসবে পারফর্ম করছেনঅ্যালবামটি সমালোচকদের থেকে ব্যাপক প্রশংসা লাভ করে। মার্কিন সংগীত প্রকাশনা "পিচফোর্ক" আলবামটিকে ২১শ শতাব্দীর অন্যতম সেরা রক অ্যালবাম হিসেবে স্বীকৃতি দিয়ে একে ১০০ -তে ৯৩ (অথবা ৯.৩/১০) রেটিং দেয়। ২০১৫ এর এআরআইএ সংগীত পুরস্কারে কার্রেন্টসকে বছরের সেরা রক অ্যালবাম ঘোষণা করা হয়। একই বছর এলবামটি গ্র্যামি অ্যাওয়ার্ড এ সেরা অল্টারনেটিভ রক অ্যালবাম হিসাবে মনোনয়ন পেয়েছিলো। কার্রেন্টস এর ওপেনিং ট্র্যাক "লেট ইট হ্যাপেন" বহু সংগীত সমালোচক ও প্রকাশনীর ২০১৫ এর সেরা সংগীত তালিকায় স্থান পায়। পিচফোর্ক এর ইয়ান কোহেন সংগীতটিকে "বেস্ট নিউ ট্র্যাক" উপাধিতে ভূষিত করেন। মার্কিন ডিজে, সংগীত প্রযোজক এবং গীতিকার মার্ক রনসন, লেট ইট হ্যাপেন এর গানের কথাকে শতাব্দীর অন্যতম সেরা হিসাবে আখ্যায়িত করেন। অ্যালবামটির চুতুর্থ ট্র্যাক "দ্য লেস আই নো দ্য বেটার" অস্ট্রেলিয়ার সরকারি অনুদানপুষ্ট রেডিও স্টেশন ট্রিপল জে'র "হটেস্ট ওয়ান হান্ড্রেড অফ দ্য ডেকেইড" তালিকায় প্রথম স্থান অর্জন করে। ২০২১ সালের মে মাসে সংগীতটি ১ বিলিয়ন স্ট্রিমের মাইলফলক অর্জন করে।
আমর ইবনে হিশাম
ʿআমর ইবনে হিশাম (عمرو إبن هشام; ৫৫৬ – ১৩ মার্চ ৬২৪), ধ্রুপদী আরবিতে ʿউমর ইবনে হিশাম, এছাড়াও উপাধিগত দিক থেকে আবু আল-হাকাম (أبو الحكم) অথবা আবু জাহল (أبو جهل) হিসাবেও ডাকা হয়, ছিলেন মক্কার একজন বহুঈশ্বরবাদী পৌত্তলিক বা মূর্তিপূজারী কুরাইশ নেতা, ইসলামের নবী মুহাম্মাদ  সাল্লালাহু আলাইহি ওয়া সাল্লাম  ও মক্কার প্রাথমিক মুসলমানদের ব্যপক বিরোধিতার জন্য তিনি পরিচিত। নবী মুহাম্মদ  নবুয়াত ও ইসলাম প্রকাশিত হওয়ার পর থেকেই তিনি ইসলামের ঘোর বিরোধিতা ও ইসলামী অনুসারীদের অকথ্য নির্যাতন শুরু করেন।
তিনি উমর ইবনে আবু রাবিয়াহর ভাই এবং উমর ইবনুল খাত্তাব এর মামা। তিনি মুহাম্মাদ এর অন্যতম ঘোরবিরোধী এবং ইসলাম ও মক্কার প্রাথমিক মুসলমান বিরোধীদের প্রথম সারির পতাকাবাহী। ইসলাম তাকে এতো দূর্ভাব ও শত্রু হিসাবে দেখে যে মুহাম্মাদ  তাকে "এই উম্মতের ফেরাউন" উপাধি দিয়েছিলেন,। মুহাম্মাদ  বলেন, “যে আবু জাহলকে 'আবু হাকাম' বলে ডাকে সে মারাত্মক ভুল করেছে। এজন্য তাঁর উচিত আল্লাহর কাছে ক্ষমা প্রার্থনা করা।”
সাধারণ ভ্রান্ত ধারণার বিপরীতে ইবনে হিশাম মুহাম্মাদ  এর চাচা ছিলেন না (যেমন আবু লাহাব ছিলেন) বা অন্যকোনো রক্তের আত্মীয়। মুহাম্মাদ (সঃ) কুরাইশ বংশের বনু হাশিম গোত্রের এবং ইবনে হিশাম কুরাইশের বানু মাখজম গোত্রের। আমর ইবনে হিশাম আসাদ আল-আহলাফ নামেও পরিচিত ছিলেন, কারণ তিনি বিরোধী দলগুলোর সিংহ ছিলেন, যারা ইসলাম ও মুহাম্মাদের বিরুদ্ধে যুদ্ধ করার শপথ করেছিলেন।
আবু জাহল মুয়াউয়াজ ইবনে আফ্রি এবং মুয়াদ ইবনে আমর ইবনে আল জামুহ কর্তৃক গুরুতরভাবে আহত হন এবং অবশেষে ৬২৪ সালের ১৩ ই মার্চ বদরে মুসলমানদের বিরুদ্ধে যুদ্ধাবস্থায় আবদুল্লাহ ইবনে মাসউদ কর্তৃক নিহত হন।
নাম ও উপাধি সমূহ
তাঁর উপাধিটি ছিল "আবু আল-হাকাম" (أبو الحكم; আক্ষরিক অর্থে "জ্ঞানী বিচারের জনক") কারণ তিনি গভীর জ্ঞানের মানুষ হিসাবে বিবেচিত ছিলেন, কুরাইশের প্রবীণ নেতাদের মধ্যে দক্ষতা ও উপলব্ধির জন্য তারা তাঁর মতামতকে বিশ্বাস করেতেন এবং তাদের সভার একজন অভিজাত সদস্য হিসাবে তারা তাঁর উপর নির্ভর করতেন। এমনকি ত্রিশ বছর বয়সেই তিনি দার-আন-নাদ্বায় অনুষ্ঠিত একটি বিশেষ সম্মেলনে যোগ দিয়েছিলেন, যে বাড়ি হাকিম ইবনে হিজামের মালিকানাধীন, যদিও এই গোপন সম্মেলনে প্রবেশের বয়স ছিল কমপক্ষে চল্লিশ বছর।
‘আমর ইবনে হিশাম মুহাম্মাদ এর প্রতি কঠোরভাবে শত্রুতা প্রদর্শন করেছিলেন এবং তাঁর বাণী প্রত্যাখ্যান করেছিলেন। অতএব মুহাম্মাদ  তাকে "আবু জাহল" (أبو جهل; আক্ষরিক অর্থে "অজ্ঞতার জনক") হিসাবে উল্লেখ করেছেন। আমর ইবনে হিশামকে তাঁর মায়ের দিক থেকে "ইবনে আল-হানাজালিয়া"ও ডাকা হতো।
পিতামাতা ও ভাইবোন
তার বাবা ছিলেন হিশাম ইবনে আল মুগীরাহ এবং মা আসমা বিনতে মাখরাবাহ ইবনে জান্দাল আল-তামিমি, যারা প্রথমদিকে মুসলিম হয়ে যান। তার ৮ জন পূর্ণ ভাইবোন ছিল, তারা হচ্ছে:
১. সালামা ইবনে হিশাম
২. উরওয়াহ ইবনে হিশাম
৩. খালিদ ইবনে হিশাম
৪. হারিস ইবনে হিশাম, ফাতিমা বিনতে আল-ওয়ালিদ ইবনে মুগীরার স্বামী এবং উম্মে হাকিম (জারা), আবু সাদ (সাঈদ), আব্দুর রহমান, মুগীরা এবং আব্দুল্লাহর পিতা।
৫. আল-আস ইবনে হিশাম, সারা বিনতে হুকায়েকে স্বামী এবং খালিদ ও ওয়ালিদের পিতা।
৬. হানতামাহ বিনতে হিশাম, খাত্তাব ইবনে নুফায়েলের স্ত্রী এবং উমর, ফাতিমা, জায়েদ, সাফিয়ার মা।
৭. উম্মে হারমলা বিনতে হিশাম, আল-আস ইবনে ওয়াইলের স্ত্রী ও হিশামের মা।
স্ত্রী ও সন্তান
তার প্রথম স্ত্রী মুজালিদ্যা বিনতে আমর ইবনে উমায়র ইবনে মাবাদ ইবনে জুরারা এবং তাদের সন্তান ছিল, তারা হচ্ছে:
১. 'ইকরিমাহ, উম্মে হাকিম বিনতে আল-হারিসের স্বামী
২. জুরারা
৩. তামিমি
তার দ্বিতীয় স্ত্রী হচ্ছে আরওয়া বিনতে আবি আল-আস ইবনে উমাইয়া এবং তাদের ৮জন কন্যা ছিলো, তার হচ্ছে:
১. শাখরা
২. আসমা
৩. জামিলা
৪. উম্মে হাকিম (হাকিমা)
৫. উম্মে সাঈদ (সা'ঈদা)
৬. জুয়াইরিয়া
৭. হুনফা'
৮. উম্মে হাবিব (হাবিবা)
মৃত্যু
আমর ইবনে হিশাম বদরের যুদ্ধে আব্দুল্লাহ ইবনে মাসুদ কর্তৃক নিহত হন।
নারায়ণগঞ্জ কলেজ
নারায়ণগঞ্জ কলেজ ১৯৮০ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত। কলেজটিতে রয়েছে একাডেমিক ভবন, আইসিটি ভবন এবং শেখ কামাল ভবন। এছাড়া কলেজটিতে যেসব সুবিধা রয়েছে ই-লাইব্রেরী, স্মার্ট ক্লাসরুম, আইসিটি ল্যাব, অডিটরিয়াম, সেমিনার রুম, দুটি লিফট, ভার্চুয়াল স্টুডিও এবং বঙ্গবন্ধু ও মুক্তিযুদ্ধ কর্নার। শিক্ষার্থীদের জন্য রয়েছে কম্পিউটারের বিভিন্ন কোর্স ও ভাষা শিক্ষার ব্যবস্থা এবং আত্ব বিকাশের লক্ষ্যে কালচারাল ক্লাব, ডিবেটিং ক্লাব, রবার স্কাউট, বিএনসিসি, রেড ক্রিসেন্ট ও স্পোর্টস ক্লাব।
অবস্থান
নারায়ণগঞ্জ বিশ্ববিদ্যালয় কলেজ নারায়ণগঞ্জ শহরের কালীর বাজার এলাকায় অবস্থিত। এটি ৮৬/১ নং নবাব সিরাজউদ্দৌলা রোডে অবস্থিত একটি ঐতিহ্যবাহী শিক্ষা প্রতিষ্ঠান।
একাডেমিক কার্যক্রম
কলেজটিতে অনার্স ও ডিগ্রি পর্যায়ে নিম্নোক্ত কোর্স চালু রয়েছে
বিশ্বরূপ সেন
অরিরাজ-ঘাতুকশঙ্কর সগর্গযবনান্বয়প্রলয়কালরুদ্র পরমসৌর গৌড়েশ্বর বিশ্বরূপ সেন ত্রয়োদশ শতকে বাঙ্গালার গৌড় সাম্রাজ্যের পরমপ্রতাপী চন্দ্রকূল সেনবংশীয় সনাতনী শাসক ছিলেন। তিনি বাঙ্গালার নৃপতি গৌড়েশ্বর লক্ষ্মণসেন এবং মহারানী বাসুদেবীর পুত্র এবং গৌড় রাজ্যের কনিষ্ঠতম যুবরাজ ছিলেন। তাঁর শাসনকালের গৌরবময় রাজত্ব, বারাণসী পর্যন্ত বিশাল সাম্রাজ্য বিস্তার এবং মদনপাড়া, ইদিলপুর ও ঢাকার তাম্রশাসন থেকে যবনদের উৎখাত করে সনাতনের বিজয়ের উল্লেখ রয়েছে। তাঁর সম্পুর্ন উপাধি ছিল – “সমস্ত সুপ্রস্তপেত অশ্বপতি গজপতি নরপতি রাজ্যত্রয়াধিপতি সেনকূলকমল বিকাশভাস্কর সোমবংশ প্রদীপ-প্রতিপন্নদান কর্ণ সত্যব্রত গাঙ্গেয় শরণাগতবজ্রপন্থর পরমেশ্বর পরমভট্টারক পরমসৌর মহারাজাধিরাজারিরাজ ঘাতুকশঙ্কর সগর্গযবনান্বয়প্রলয়কালরুদ্র গৌড়েশ্বর শ্রীশ্রীশ্রী বিশ্বরূপ সেন”। ১২০৬ খ্রিষ্টাব্দে সম্রাট লক্ষণ সেন ইহলোক ত্যাগ করেন। এর কিছুকাল পর তাঁর জ্যেষ্ঠ পুত্র হেমচন্দ্র মাধবসেন হিমাচলের গারোয়াল অঞ্চলে প্রস্থান করেন, এদিকে দ্বিতীয় পুত্র রাজা কেশবসেন তখন রাঢ়ভূমে রাজনগর রক্ষায় ব্যস্ত। অতঃপর কনিষ্ঠ পুত্র বিশ্বরূপ সেন পরবর্তী গৌড়েশ্বররূপে বাঙ্গালার সিংহাসনে আরোহণ করেন। ধর্মমতের পথে তিনি ভগবান সূর্যদেবের উপাসক ছিলেন এবং “পরমসৌর” উপাধি ধারণ করেতেন।
বারাণসী শৈবক্ষেত্র পুনরুদ্ধার
উত্তর ভারতে শৈবক্ষেত্র বারাণসী পুনরুদ্ধার করতে ১২১২ খ্রিষ্টাব্দে, গৌড়েশ্বর বিশ্বরূপ সেন তাঁর বিশাল গৌড়ীয় নৌসেনার সাথে, পশ্চিম পথে যুদ্ধযাত্রা শুরু করেছিলেন। গৌড়ীয় বাহিনী কাশীতে প্রবেশ করে এবং সেখানকার দিল্লি সালতানাত অধীনস্থ গারঝা (Oghuz) মামলুক বাহিনীকে আক্রমণ করে। নৌযুদ্ধে গৌড়ীয় সেনা ছিল অপ্রতিরোধ্য, অন্যদিকে মামলুকদের নৌসেনা অতীব ক্ষীণ তথা দুর্বল। চার দিনের মধ্যেই অধিকাংশ মামলুক সেনা নিহত হয়ে যায় এবং নবাব আত্মসমর্পণ করতে বাধ্য হয়।
উত্তর ভারতে বারাণসী পর্যন্ত ক্ষেত্র সেন সাম্রাজ্যের হিন্দু শাসনের অধীনে চলে আসে। ২০ বছরের দীর্ঘ ম্লেচ্ছ শাসনের অবসানের পর কাশীর শৈব তীর্থক্ষেত্রে গৌড়ীয় বাহিনী দ্বারা সনাতন ধর্মের বিজয়ধ্বজ উত্তোলন করা হয়। গৌড়েশ্বর বিশ্বরূপ সেন কাশীতে বিজয়স্তূপ নির্মাণ করেন এবং কাশীকে বিশ্বের নিয়ন্ত্রকের ক্ষেত্র “শিব-বিশ্বেশ্বর” হিসাবে ঘোষণা করেন। গারঝা (সংস্কৃত- গর্গ) গোষ্ঠী যবনদের উৎখাত করার গৌরব স্বরূপ তিনি সগর্গযবনান্বয়প্রলয়কালরুদ্র উপাধি ধারন করেন। মদনপাড়া তাম্রশাসনে উল্লেখ রয়েছে –
"“শশাস পৃথিবীমিমাং প্রথিত বীরবর্গাগ্রণীঃ। স গর্গযবনান্বয় প্রলয়কাল রুদ্রো নৃপঃ।।”"
বিশ্বরূপ-সাইফুদ্দিন যুদ্ধ (১২৩০-৩৫)
মালিক সাইফুদ্দিন আইবক ছিলেন দিল্লির সুলতান ইলতুতমিস এর অধীনে লখনৌতি র গভর্নর। তিনি সেন শাসিত পূর্ব বঙ্গে একটি অভিযান সামরিক চালান। তবে তিনি এই অঞ্চলের কোন অংশে অভিযান চালান তা নিশ্চিত হওয়া যায়নি। তার অভিযান সফল হয়নি। মহারাজ বিশ্বরূপ সেন এর বিশাল নৌবাহিনীর আক্রমণে তুর্কি বাহিনী পরাজিত হয়ে পালাতে বাধ্য হয় ।
বিশ্বরূপ – ইউজউদ্দিন যুদ্ধ (১২৩৫-১২৪৪ খ্রি)
ইউজউদ্দিন খিলজির সময় শিখরভূম এর ছাতনা রাজ্যের সামন্ত রাজা উত্তর হামীর রায় রাঢ় অঞ্চলের সমস্ত নৃপতিদের একত্রিভূত করে রাজনগর আক্রমণ করেন। খিলজিদের পরাজিত করে গৌড়ীয় রা লক্ষ্মনুর দুর্গ জয় করে ও রাজনগরে ১৯ বছরের খিলজি শাসনের অবসান হয় । এসময় ইউজউদ্দিন খিলজি বঙ্গভূম অঞ্চলে আক্রমণ করে । মহারাজ বিশ্বরূপ সেন এর বিশাল কৈবর্ত্য নৌবাহিনী ও তীরন্দাজবাহিনী খিলজিদের ধূলিসাৎ করে দেয় । গৌড়ীয় সেনা ক্রমশ সম্মুখে লখনৌতি র দিকে অগ্রসর হতে থাকে । লক্ষনৌতি রক্ষা করতে ইউজউদ্দিন দিল্লির সুলতানের থেকে সৈন্য সাহায্য কামনা করে।
সম্রাট বিশ্বরূপ সেনের মৃত্যুর পর তাঁর পুত্র গৌড়েশ্বর সূর্যসেন পরবর্তী সম্রাটরূপে বাঙ্গালার সিংহাসনে অধিষ্ঠিত হন। তাঁর পুরোহিত তথা সেনাপতি পন্ডিত প্রভাকর রায় সেসময় খাঁড়িমণ্ডলের প্রশাসক হিসেবে সফলভাবে তুর্কি আক্রমন প্রতিহত করেন। এসময় বাঙ্গালায় ম্লেচ্ছনিবহনিধনের কামনায় বিষ্ণুর দ্বাদশ অবতার কল্কি উপাসনার ব্যাপক প্রচলন শুরু হয়।
লক্ষ্মী কাকিমা সুপারস্টার
লক্ষ্মী কাকিমা সুপারস্টার একটি ভারতীয় বাংলা টেলিভিশন ধারাবাহিক যা ১8 ফেব্রুয়ারি ২০২২ সালে শুরু হয়েছে ও জি বাংলায় প্রচারিত হয়। এটি প্রযোজনা করেছেন টেন্ট সিনেমা। প্রধান চরিত্রে অপরাজিতা আঢ্য, দেবশংকর হালদার, সৌভিক ব্যানার্জী এবং শার্লি মোদক অভিনয় করেছেন।
মাধব সেন
লক্ষণ সেনের পুত্র মাধব সেন। লক্ষ্মণ সেনের পরলোক গমনের পরে তার পুত্র মাধব সেন প্রথমে বাঙ্গালার রাজা হয়েছিলেন । তৎপরে তার ভ্রাতা কেশব সেন ও বিশ্বরূপ সেন পর পর বাঙ্গালার রাজা হয়েছিলেন ।
রসাবলী
রসাবলী (ରସାବଳୀ) ভারতের ওড়িশার একটি মিষ্টি খাবার। বলদেবজেউকে রসাবলী নিবেদন করা হয় এবং এর উৎপত্তি কেন্দ্রপাড়ার বলদেবজিউ মন্দিরে। এটি জগন্নাথ মন্দিরের ছাপ্পান্ন ভোগের একটি । এই সাধারণ খাবারটি ওড়িশার নিজস্ব রান্নার অনন্যতা চিত্রিত করে। রসাবলী আসলে ঘন এবং মিষ্টি দুধে ভিজিয়ে ভাজা সমতল বাদামী পনির মণ্ডের একটি মিষ্টি সুস্বাদু খাবার। এর উৎপত্তি এখানকার ৪০০ বছরের পুরানো বলদেবজেউ মন্দির থেকে। এতে প্রধানত থাকে কড়া করে ভাজা চ্যাপ্টা লালচে বাদামী ছানার টুকরো (অক্ষত পনির) যা ঘন, মিষ্টি দুধে (রাবড়ি) ভিজিয়ে রাখা হয়। ছানাকে পাম আকারের প্যাটিগুলিতে চ্যাপ্টা করা হয় যাতে তারা আরও সহজে দুধ শোষণ করতে পারে। ঘন দুধে সাধারণত এলাচ গুঁড়ো দিয়ে হালকা পাতলা করা হয়। ওড়িশার কেন্দাপাড়া জেলার বলদেবদেব মন্দিরে গত কয়েক শতাব্দী ধরে প্রতিদিন এই মিষ্টি অর্পণ করা হচ্ছে। তাছাড়া, এটি বিশেষত উৎসব উদযাপন উপলক্ষে ওড়িয়া বাড়িতে পরিবেশন করা হয়। ভগবান বলদেবদেবকে 'ভোগ' হিসাবে 'রসাবলী' দেওয়ার প্রথা মহারাজা অনং ভীম দেবের সময়ে শুরু হয়েছিল এবং এই প্রথা এখনও অব্যাহত রয়েছে। কেন্দাপাড়া অঞ্চলের বিপুল সংখ্যক মানুষ এই সুস্বাদু খাবার বিক্রি করে জীবিকা নির্বাহ করেন এবং মনে করেন যে ভৌগোলিক নির্দেশক (জিআই) ট্যাগ এটিকে একটি স্বতন্ত্র পরিচয় দেবে।
ওমান মেডিকেল কলেজ
ওমান মেডিকেল কলেজ হলো ওমানের দ্বিতীয় মেডিকেল কলেজ। কলেজটি ওমানের সোহারে অবস্থিত। কলেজটি ২০০১ সালে প্রতিষ্ঠিত হয়।
ক্যাম্পাস ও কোর্স
ফার্মেসী ক্যাম্পাসটি বাউসারে অবস্থিত। প্রথম বছরে মৌলিক ভিত্তিমূলক বিষয় শেখানো হয়। দ্বিতীয় এবং তৃতীয় বছরের পাঠদান শেষ হয় সোহার ক্যাম্পাসে যাওয়ার আগেই। কিছু কিছু বিষয় রুস্তাক হাসপাতালে ডাক্তারদের সাথে করানো হয়। সোহার ক্যাম্পাসের সাথে সংশ্লিষ্ট হাসপাতালের নাম সোহার হাসপাতাল। এটি দেশের অন্যতম বৃহত্তম সরকারি হাসপাতাল। সব কোর্স শেষ হতে সাত বছর লেগে যায় এবং কোর্স শেষে প্রদত্ত ডিগ্রী দেয়া হয় ডক্টর অফ মেডিসিন (এম.ডি.) হিসেবে।
বাউসার ক্যাম্পাসে ব্যাচেলর অব সায়েন্স ইন ফার্মেসিতে ডিগ্রী প্রদান করে। এই ডিগ্রী নিতে মোট সাড়ে পাঁচ বছর পড়তে হয়।
রায়সেনা
রায়সেনা (বৈজ্ঞানিক নাম: Delias belladonna(Fabricius)) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।
আকার
রায়সেনা এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত রায়সেনা এর উপপ্রজাতি হল-
বিস্তার
রায়সেনাদের সাধারণত ভারত এর হিমাচল প্রদেশ থেকে অরুণাচল প্রদেশ পর্যন্ত দেখা যায়। এদের সাধারণত হিমালয় এর পাদদেশ অঞ্চলের ৫০০ মিটার থেকে ৩০০০ মিটার উচ্চতা পর্যন্ত দেখা যায়। গ্রীষ্মকাল থেকে পরবর্তী বর্ষাকাল পর্যন্ত অর্থাৎ এপ্রিল থেকে অক্টোবর মাস অবধি এদের প্রাদুর্ভাব বেশি। তবে শীতকালে এরা হিমালয়ের পাদদেশ অঞ্চল এবং শিবালিক হিমালয়ের আশে পাশের অঞ্চলে পরিযায়ীতা করে।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
ডানার উপরিপৃষ্ঠের মূল রঙ ধূসর কালচে বাদামী অথবা কালো। সামনের ডানায় নিম্নলিখিত হালকা সাদা দাগ ছোপগুলি দেখা যায়-
সেল এর বহিঃপ্রান্তের শেষভাগে একটি তীর্যক সাব-এপিকাল বার অথবা দন্ডাকৃতি দাগ চোখে পড়ে। ডিসকাল অংশের উপরিভাগে ৩টি ছোপ এর একটি সারি কৌনিক ভাবে অবস্থিত; মধ্যবর্তী ছোপটি অপর দুটির সাথে বাইরের দিকে কৌনিক অবস্থান সৃষ্টি করেছে। ডিসকাল অংশের নিম্নভাগে ৩টি ছোপ এর সারি ভিতরের দিকে তীর্যকভাবে অবস্থিত। অধিকাংশ নমুনাতেই সেলে অবস্থিত তীর্যক দন্ডাকৃতি দাগটি এবং ডিসকাল ছোপ সারির নিচের দিকের দুটি ছোপ অস্পষ্টভাবে ভিতরের দিকে প্রসারিত হয়ে থাকে। বড় এবং প্রায় গোলাকৃতি সাবটার্মিনাল ছোপের সারিটি সম্পূর্ণ এবং টার্মিনাল প্রান্তরেখার প্রায় সমান্তরাল ভাবে অবস্থিত। সাব-টার্মিনাল ছোপগুলি ভিতরের দিকে অপেক্ষাকৃত সুস্পষ্ট ও সাদা এবং বাইরার দিকে অস্পষ্ট ও কালচে আঁশ দ্বারা ছাওয়া।
পিছনের ডানায় ১ক, ১ এবং ২ নং ইন্টারস্পেস জুড়ে ডরসাল প্রান্তরেখা ও বেসাল অর্দ্ধ সাদাটে, এপিকাল অর্দ্ধ কমবেশি জোরালোভাবে উজ্জ্বল হলুদ রঙ্গে রঞ্জিত। ৭ ও ৮ নং ইন্টারস্পেসের বেস বা গোড়ার দিকে একটি বড় ডিম্বাকৃতি হলুদ ছোপ বিদ্যমান। সেল এর মধ্যে একটি চওড়া অস্পস্ট ফ্যাকাশে সাদা দাগ দেখা যায়। এই সারিটি ৫ নং ইন্টারস্পেসে বাইরের দিকে কৌনিক অবস্থান সৃষ্টি করেছে এবং এই সারির পশ্চাতভাগের ছোপগুলিতে কম বেশি হলুদের আভা লক্ষ্য করা যায়। সাবটার্মিনাল সাদাটে ছোপের সারিটি উপরের ডানা সাবটার্মিনাল ছোপ সারিরই অনুরূপ, তবে নিচের সারিটিতে ইষদ হলুদের ছোঁয়া চোখে পড়ে।
ডানার নিম্নপৃষ্ঠের মূল রঙ উপরিপৃষ্ঠেররই ন্যায়, তবে অধিকতর ঘন কালচে বাদামী অথবা ঘন কালো। ডানার দাগ-ছোপগুলি উপরিপৃষ্ঠের অনুরূপ, কিন্তু অধিকতর সুস্পষ্ট এবং পরিচ্ছন্ন গঠনযুক্ত। সামনের এবং পিছনের উভয় ডানাতেই সাবটার্মিনাল ছোপের সারি কম-বেশি খাঁজ কাটা এবং প্রতিটি ছোপের মধ্যভাগ দিয়ে একটি করে শিরা গেছে। সামনের ডানার সাবটার্মিনাল ছোপ এর সারির উপরের দিকের ৩টি ছোপ এবং পিছনের ডানার সাবটার্মিনাল ছোপগুলির সবকটিই হলুদ, পিছনের ডানার ডরসাল মার্জিন এবং সেল এর মধ্যকার লম্বাটে ছোপটি হলুদ, তবে ডিসকাল ছোপের সারিটি একই রঙ্গে অঞ্জিত নয়-সারির মধ্যভাগের ছোপগুলি হলুদের বদলে সাদা এবং সাদায়-হলুদে মেশানো।
শুংগ, মাথা, থোরাক্স এবং উদর কালো। শুংগ অস্পষ্ট সাদা বলয় যুক্ত, উদরদেশের নিম্নভাগে সাদা।
স্ত্রী
স্ত্রী নমুনা পুরুষ নমুনারই অনুরূপ, তবে স্ত্রী নমুনার ডানার মূল রঙ সর্বদাই অপেক্ষাকৃত ফ্যাকাসে ও অনুজ্জ্বল, স্ত্রী নমুনার ডানার উপরিপৃষের দাগ-ছোপগুলি তুলনামূলকভাবে অস্পষ্ট এবং সামনের ডানায় (উভয় পৃষ্ঠে) সাবটার্মিনাল ছোপের সারি পুরুষ নমুনা অপেক্ষা প্বার্শপ্রান্তরেখা থেকে অধিক দূরে অবস্থিত।
আচরণ
ঝর্নার ধারে ভেজা জমিতে এদের বেশিরভাগ সময় দেখা যায়। Aesculus indica এবং Prunus sp. এর অন্তর্ভুক্ত উদ্ভিদের ফুলের প্রতি এদের আসক্তি প্রবল।
বৃহন্নলা (উপন্যাস)
কাহিনী সারসংক্ষেপ
লেখকের মামাতো ভাইয়ের বিয়ে দিয়ে উপন্যাসের শুরু। কিন্তু পরবর্তীতে বিয়ের কনে পালিয়ে যাওয়ায় বিয়ের সমস্ত আয়োজন ভেস্তে যায়। বরযাত্রীর সংখ্যা অনেক বেশি হওয়ায় স্থানীয় গ্রামবাসীদের বাড়িতে তারা আশ্রয় নেয়। এসময় লেখক গ্রামের শেষ প্রান্তের সুধাকান্তবাবুর বাড়িতে রাত্রিযাপন করতে যান। সাধু সন্ন্যাসীর মতো দেখতে সুধাকান্তবাবু লেখককে বাড়িতে নিয়ে গিয়ে এক ভূতের গল্প শোনালেন। গল্পটা মোটামুটি এ রকম: সুধাকান্তবাবুর সাথে অনেক আগে এক মেয়ের বিবাহ ঠিক হয়। কিন্তু ভাগ্যের নির্মম পরিহাসে মেয়েটি সাপের কামড়ে মারা যায়। যার ফলে সুধাকান্তবাবুর মধ্যে এক তীব্র বৈরাগ্যের জন্ম হয়। তিনি সরাজীবন বিবাহ থেকে নিজেকে সরিয়ে রাখেন। কিন্তু হঠাৎ বাড়ির সামনের ঝোপে এক গভীর রাতে তিনি এক কিশোরীর লাশ আবিষ্কার করেন। তার মনে হয় কিশোরীর মুখটা তার সাথে যার বিবাহ হওয়ার কথা ছিল, ঠিক তার মুখের মতো। তিনি ভাবেন লাশটা ঝোপে ফেলে রাখলে শিয়াল কুকুরে দাঁত বসাতে পারে। তাই তিনি লাশটি তার ঘরে নিয়ে আসেন। আর এরপর থেকেই প্রতি রাতে তার সাথে ঘটতে থাকে অতিপ্রাকৃত কিছু ঘটনা। যেমন বাসার চারপাশে মাঝরাতে কারো হাঁটার শব্দ পাওয়া যায়। বাইরে কোথাও বাতাস না থাকলেও তার বাড়ির চালে যেন ঝড় শুরু হয়। লেখক নিজেও ঐ বাড়িতে রাতে থাকা অবস্থাতে একইরকম অভিজ্ঞতা অর্জন করেন। লেখকের মতে এটির একমাত্র ব্যাখ্যা হতে পারে,পৃথিবীতে ভূত আছে। কিন্তু তার মনের একটি অংশ এতে সায় দেয় না। তাই ঘটনাটি তিনি মিসির আলিকে জানান। মিসির আলি তার যুক্তিবাদী মানসিকতা দিয়ে রহস্যটি সমাধানের চেষ্টায় নিয়োজিত হন।
প্রকাশনার ইতিহাস
১৯৮৯ সালের আগস্ট মাসে প্রতীক প্রকাশনা সংস্থা থেকে প্রথম প্রকাশিত হয়। বইটির প্রচ্ছদ ওলন্দাজ শিল্পী আর্নলফ রেইনার-এর তৈলচিত্র অবলম্বনে তৈরি করা হয়েছে।
গণিতে অসমাধিত সমস্যার তালিকা
১০ লক্ষ মার্কিন ডলারের ৭টি সমস্যা
Clay Mathematics Institute কর্তৃক প্রকাশিত মিলিয়ন ডলারের ৭ টি সমস্যা হল -
অন্যান্য সমাধানহীন সমস্যা
এছাড়াও অনুমান(অনুমান তালিকা) দেখার জন্য আগ্রহী পাঠকের দৃষ্টি আকর্ষণ করছি।
আবু সুফিয়ান ইবনে হার্ব
আবু সুফিয়ান ইবনে হারব রাঃ  ছিলেন মক্কার কুরাইশ বংশের বনু আবদে শামস গোত্রের প্রধান নেতা। তিনি ইসলাম ধর্ম গ্রহণের পূর্বে মুহাম্মদ সাঃ এর ঘোর বিরোধী ছিলেন। উতবাহ ইবন রাবি'আহ এর কন্যা হিন্দ বিনতে উতবা ছিলেন তার স্ত্রী। তিনি মুসলমানদের বিরুদ্ধে বেশ কিছু যুদ্ধে নেতৃত্ব দেন। মক্কা বিজয়ের পর মুহাম্মাদ এর নিকট তিনি এবং তার স্ত্রী হিন্দ বিনতে উতবা ইসলাম ধর্ম গ্রহণ করে।
পরবর্তী জীবন
মক্কা বিজয়ের পর, আবু সুফিয়ান পরবর্তী যুদ্ধসমূহে মুহাম্মদ (সাঃ)এর সৈনিক হিসেবে যুদ্ধ করেন। তায়িফ অবরোধের সময় তিনি তার একটি চোখ হারান।
যখন ৬৩২ সালে মুহাম্মদ (সাঃ) মারা যান, তখন আবু সুফিয়ান নারজান এর দায়িত্বপ্রাপ্ত ছিলেন। এছাড়াও আবু সুফিয়ান ৬৩৬ সালের ইয়ারমুক যুদ্ধে লড়াই করতে গিয়ে তিনি তার দ্বিতীয় চক্ষু হারান। তিনি মুসলিম সেনাবাহিনীর নাকিব (স্টাফ প্রধান) হিসেবে যুদ্ধে অত্যন্ত গুরুত্বপূর্ণ ভূমিকা পালন করেন। তিনি তার নিজের ছেলে মুয়াবিয়া ইবনে আবি সুফিয়ানের নির্দেশনায় যুদ্ধ করেন।
আবু সুফিয়ান ৬৫০ সালে মদিনায় মৃত্যুবরণ করেন। তার জ্ঞাতিভাই উসমান ইবনে আফফান, যিনি ৬৪৪ খ্রিষ্টাব্দে তৃতীয় খলিফা পদে অভিষিক্ত হন, তিনিই আবু সুফিয়ানের জানাজা পড়ান।
রাজেন্দ্রনাথ সেন
রাজেন্দ্রনাথ সেন (১৮৭৮ — ১৯৩৬) একজন বিশিষ্ট বাঙালি উদ্যোগপতি ও শিক্ষাবিদ।
প্রারম্ভিক জীবন
রাজেন্দ্রনাথ এর পিতার নাম মধুসূদন সেন। সেন্ট জেভিয়ার্স কলেজ থেকে এফ এ পাশ করেন ও ১৮৯৮ সালে প্রেসিডেন্সী কলেজ থেকে ফিজিক্স ও কেমিস্ট্রিতে প্ৰথম হয়ে এম.এ. পরীক্ষায় উত্তীর্ণ হন এবং কিছুদিন উত্তরপাড়া কলেজ ও ঢাকার জগন্নাথ কলেজে শিক্ষকতা করেন। ১৯০৭ সালে ঘোষ স্কলারশিপ নিয়ে বিলাত যান এবং লীডস বিশ্ববিদ্যালয় থেকে এমএসসি পাশ করেন তিনি।
অবদান
দেশে ফিরে ১৯১০ সালে ইন্ডিয়ান এড়ুকেশনাল সার্ভিসে মনোনীত হন রাজেন্দ্রনাথ। তিনি ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর অর্থাৎ বেঙ্গল ইঞ্জিনিয়ারিং কলেজের কেমিষ্ট্রি বিভাগে অধ্যাপনা শুরু করেন। ১৯১৮ থেকে ১৯৩২ খৃস্টাব্দ পর্যন্ত প্রেসিডেন্সী কলেজে অধ্যাপনার পর কৃষ্ণনগর সরকারী কলেজের অধ্যক্ষ হিসাবে দায়িত্ব নেন রাজেন্দ্রনাথ। ১৯১৬ সালে তিনি বন্ধু বীরেন্দ্রনাথ মৈত্র ও খগেন্দ্ৰচন্দ্র দাশের সহযোগে ক্যালকাটা কেমিক্যাল কোম্পানী প্রাইভেট লিমিটেড স্থাপন করেন।
টিউলিপ
টিউলিপ (বৈজ্ঞানিক নাম: Tulipa) পাত্রে চাষাবাদের উপযোগী এক প্রকার পুষ্পজাতীয় উদ্ভিদ। এছাড়াও এটি বাগানে কিংবা বাণিজ্যিকভিত্তিতে জমিতেও চাষ করা হয়। অনেক প্রজাতির উদ্ভিদ দেখা যায়। গৃহের অঙ্গসৌষ্ঠব বৃদ্ধিকারী ফুল হিসেবে এর সুনাম রয়েছে।
বিবরণ
টিউলিপ বর্ষজীবি ও বসন্তকালীন ফুল হিসেবে পরিচিত। এটি মুকুল থেকে জন্মায়। বিভিন্ন প্রজাতিতে এর উচ্চতা ভিন্নরূপ হয়। সচরাচর ৪ ইঞ্চি (১০ সে.মি.) থেকে শুরু করে সর্বোচ্চ ২৮ ইঞ্চি (৭১ সে.মি.) পর্যন্ত উচ্চতাসম্পন্ন হয়। অধিকাংশ টিউলিপই ডাঁটা থেকে একটিমাত্র মুকুলের মাধ্যমে বিকশিত হয়। কিন্তু কিছু প্রজাতিতে (যেমন -  টিউলিপ তুর্কেস্টানিকা ) কয়েকটি ফুল হতে পারে।
জমকালো ও আড়ম্বরপূর্ণ ফুলগুলো সাধারণতঃ কাপ কিংবা তারার আকৃতি হয়ে থাকে। এর তিনটি পুষ্পদল এবং তিনটি বহিঃদল রয়েছে। ফলে এর অভ্যন্তরভাগ গাঢ় রঙের দেখায়। টিউলিপে খাঁটি নীলাভ রঙ ব্যতীত বিভিন্ন রঙের হয়। এর ফল মোড়কে ঢাকা থাকে যা অনেকটা ক্যাপসুল আকৃতির। দুই সারিতে বীজ থাকে। হাল্কা থেকে ঘন বাদামী বর্ণের বীজগুলো খুবই পাতলা আবরণবিশিষ্ট। টিউলিপের ডাঁটায় অল্প কিছু পাতা থাকে। বৃহৎ প্রজাতিতে অনেকগুলো পাতা থাকতে পারে। সাধারণতঃ দুই থেকে ছয়টি পাতা থাকে। প্রজাতিভেদে এ পাতার সংখ্যা সর্বোচ্চ ১২টি হতে পারে। পাতাগুলো নীলাভ সবুজ রঙের হয়।
আর্থিক উপযোগিতা
বাণিজ্যিকভিত্তিতে অটোম্যান সাম্রাজ্যে চাষাবাদ শুরু হলেও পরবর্তীকালে নেদারল্যান্ডে বাণিজ্যধর্মী আবাদ শুরু হয়। হল্যান্ড বিশ্বের প্রধান টিউলিপ উৎপাদনকারী এলাকা হিসেবে পরিচিত। বার্ষিক তিন বিলিয়নেরও অধিক টিউলিপ কন্দ উৎপাদন করে ও রপ্তানী আয়ের অন্যতম প্রধান উৎসরূপে বিবেচিত। নেদারল্যান্ডের সাথে টিউলিপের ঘনিষ্ঠ সম্পর্ক বিদ্যমান। চাষাবাদ প্রণালীকে প্রায়শঃই ডাচ টিউলিপ নামে আখ্যায়িত করা হয়। টিউলিপকে ঘিরে শিল্প গড়ে উঠেছে এবং টিউলিপ উৎসব পালন করা হয়।
দু'টি প্রধান কারণে টিউলিপ উৎপাদন করা হয় - (ক) ফুল উৎপাদন এবং (খ) শুষ্ক কন্দ উৎপাদন। উদ্যান, বাগান, গৃহে ব্যবহারের উদ্দেশ্যে কন্দ উৎপাদন করা হয়। আন্তর্জাতিক বাণিজ্যে ফুলের বিনিময় মূল্য প্রায় এগার হাজার মিলিয়ন ইউরোতে দাঁড়িয়েছে যা সংশ্লিষ্ট দেশগুলোর অর্থনৈতিক কর্মকাণ্ডকে সচল করে রাখছে।
উৎপত্তি
পামির মালভূমি এবং হিন্দুকুশ পর্বতমালার এলাকা থেকে উদ্ভূত হয়ে কাজাখস্তানে স্থানান্তরিত হয় যা পরবর্তীতে মধ্যপ্রাচ্য, আফগানিস্তান, ইউরোপের দক্ষিণাংশ, উত্তর আমেরিকা, এশিয়ার আনাতোলিয়া থেকে ইরানের পূর্বাংশ, চীনের উত্তর-পূর্বাংশ এবং জাপানে এ উদ্ভিদ পাওয়া যায়। টিউলিপের সাথে হল্যান্ডের সম্পর্ক অঙ্গাঙ্গীভাবে জড়িত। ষোড়শ শতাব্দী থেকে টিউলিপের চাষ হয়ে আসছে।
টিউলিপকে ইরান ও তুরস্কে ফার্সি ভাষায় লালে নামে ডাকা হয়। ধারণা করা হয় যে, টিউলিপের অনেক প্রজাতির আদি আবাসস্থল হিসেবে এশিয়া, ইউরোপ এবং উত্তর আফ্রিকায় গড়ে উঠেছে।
পারস্যে লাল টিউলিপকে ভালবাসার প্রতীক হিসেবে চিত্রিত করা হয়। লাল টিউলিপের কেন্দ্রস্থলে অবস্থিত কালো অংশের মাধ্যমে প্রেমিক-প্রেমিকার হৃদয় ভেঙ্গে খানখান ও কয়লার ন্যায় পুড়ে যাওয়া এবং হলুদ টিউলিপ বিনিময় করাকে আশাহীন ও সম্পূর্ণভাবে নিরাশাগ্রস্ত আকারে তুলে ধরা হতো।
লিদোরখাস
লিধোরাখাস (Lidhorakhas) ভারতের মধ্য প্রদেশ রাজ্যের টিকামগড় জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লিদোরখাস শহরের জনসংখ্যা হল ১০,৬৬৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে লিদোরখাস এর সাক্ষরতার হার কম।
এই শহরের জনসংখ্যার ২০% হল ৬ বছর বা তার কম বয়সী।